མདོ་དྲི་མེད་ཀྱི་༼ཉ༽བདུད་ཁམས་ཐར་པར་བཀོད་པའི་མདོ་ལས།དེ་ནས་དག་པོ་ཉང་རོང་དུ་གཤེགས་ནས།རི་ནག་ཆེན་པོ་ལ།མི་ནག་ཆེན་པོ་འདུགལམ་ནོར་མགྲོན་པོ་ཁྱོད།གར་ཡོང་སུ་ལ་དོན།མི་ལ་ཕྱག་འཚོལ་ལ།རི་ལ་སྐྱབས་སུ་གསོལ་ཟེར།སྟོན་པས་བཀའ་བསྩལ་པ།ང་གཤེན་ལ་འགྲན་ཚོལ་བའི།མི་ནག་རེ་ཆུང་ལ།བོན་ལ་དོས་འཛུག་པའི།མི་ནག་རེ་ཐུང་ཨང་གསུངས་ནས།ཕྱག་གི་མཐེབ་ཆུང་གཡོན་པས་བླང་ནས།རྐོང་ཀ་སུམ་མདོར་བཞགཞེས་གསུངས་པའི་མི་ནག་པོ་དེ།དེང་སེང་ལྷ་རི་གྱང་ཏོ་ཞེས་པ་འདི་ཡིན་དགོས་འདུག་སྟེ།མདོ་གཟེར་མིག་༼ཁ༦༦༣༽ལས།མཐེབ་ཆུང་གཡོན་པས་བླངས།རྐོང་ཁ་སུམ་མདོར་བཞགམིང་ཡང་ལྷ་རི་གྱང་ཏོར་བཏགས།ཞེས་གསུངས་པའི་ཕྱིར།གཟི་བརྗིད་ཀྱི་ལུང་དེ་ཉིད་ནས།ཐུགས་ཀྱི་སྤྲུལ་པ་ལ།མདུང་རྩེ་འདྲ་བའི་རི་གཅིག་ལ།དཔག་བསམ་ལོ་རྒྱས་ཀྱིས་བརྒྱན་པ་ཞིག་སྤྲུལ་ནས།ལྷ་རི་གྱང་ཏོའི་ཟུར་ལ་བཞགཅེས་གསུངས་པས་ཐུགས་ལས་སྤྲུལ་པའི་བོན་རི་དངོས་གནས་དེ་ལྷ་རི་གྱང་ཏོའི་ཟུར་ཏུ་ཡོད་པའི་དམུ་རི་སྨུག་པོ་ཞེས་པ་དེ་ཡིན་དགོས་ཏེ།མདོ་གཟེར་མིག༼ཁ༦༦༤༽ལས།ཐུགས་ཀྱི་སྤྲུལ་པ་ལས།མདུང་རྩེ་འདྲ་བའི་རི་ཞིག་སྲིད།བདུད་རིས་གཤེན་རིར་ཚད་བསྙམ་པས།བདུད་རིས་གཤེན་རིའི་ཚད་མ་བསླེབས།ཞེས་དང་།ཡང་གཟི་བརྗིད་ཀྱི་ལུང་དེ་ཉིད་ལས།དེ་ནས་བདུད་རིས་གཤེན་རིར་ཚད་བསྙམས་ནས།བདུད་རིས་གཤེན་རིའི་རྨེང་མ་བསླེབས།ཞེསགསུངས།